Projekts

**Ogres novada pašvaldības saistošo noteikumu**

**“Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā ar [Administratīvo teritoriju un apdzīvoto vietu likumu](https://likumi.lv/ta/id/315654-administrativo-teritoriju-un-apdzivoto-vietu-likums) pārejas noteikumu 6. punktu ar 2021. gada 1. jūlija jaunievēlētās pašvaldības domes pirmo sēdi stājas spēkā jaunizveidotais Ogres novads un izbeidzas visu bijušo pašvaldību domju pilnvaras. Ogres novada pašvaldība ir novadā iekļauto pašvaldību institūciju, finanšu, mantas, tiesību un saistību pārņēmēja. Likuma pārejas noteikumu 17. punkts noteic, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.  Lai noteiktu visā Ogres novada teritorijā vienotu kārtību, kādā tiek izsniegta atļauja vīna, starpproduktu, raudzēto dzērienu vai pārējo alkoholisko dzērienu ražošanai, nepieciešams izdot jaunus saistošos noteikumus “Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai Ogres novadā” redakciju.  Pamats noteikumu izdošanai ir [Alkoholisko dzērienu aprites likuma](https://likumi.lv/ta/id/88009-alkoholisko-dzerienu-aprites-likums) [8.](https://likumi.lv/ta/id/88009-alkoholisko-dzerienu-aprites-likums#p8)  panta otrā daļa, kas noteic, ka vietējā pašvaldība izdod saistošos noteikumus, kuros nosaka kārtību, kādā mazā alkoholisko dzērienu darītava ir tiesīga saņemt speciālo atļauju (licenci) vīna, starpproduktu, raudzēto dzērienu, starpproduktu vai pārējo alkoholisko dzērienu ražošanai attiecīgās pašvaldības teritorijā. |
| 2. Fiskālā ietekme uz pašvaldības budžetu | Palielināta ietekme uz Ogres novada pašvaldības budžetu nav plānota.  Noteikumi paredz, ka atļauja tiek izsniegta bez maksas. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Mērķa grupa uz kuru attiecināmi noteikumi ir juridiskās personas un fiziskās personas, kurām nepieciešams saņemt atļauju pašu ražotā vīna, starpproduktu, raudzēto dzērienu vai pārējo alkoholisko dzērienu ražošanai no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem, neizmantojot spirtu vai citu saražotos alkoholiskos dzērienus. |
| 4. Ietekme uz administratīvajām procedūrām un to izmaksām | Noteikumu izpildes nodrošināšanai veidot jaunas pašvaldības institūcijas, darba vietas vai paplašināt esošo institūciju kompetenci nav nepieciešams.  Lēmumu par atļaujas izdošanu vai atteikumu izdot atļauju pieņem Ogres novada pašvaldības izpilddirektors. Izpilddirektora pieņemto lēmumu var pārsūdzēt Ogres novada pašvaldības domē, bet pašvaldības domes lēmumu – Administratīvajā rajona tiesā normatīvajos aktos noteiktajā kārtībā. |
| 5. Ietekme uz pašvaldības funkcijām un cilvēkresursiem | Noteikumu kontroles nodrošināšanai nav neieciešams veidot jaunas pašvaldības institūcijas, darbavietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošina Ogres novada pašvaldības Centrālā administrācija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada \_\_. \_\_\_\_ līdz \_\_\_\_ publicēts Ogres novada pašvaldības tīmekļa vietnē www.ogresnovads.lv sabiedrības viedokļa noskaidrošanai.  Informācija par publicēšanas laikā saņemtajiem sabiedrības viedokļiem tiks papildināta. |

Domes priekšsēdētājs E. Helmanis